น้ำมันปิดพุ่ง/ดาวโจนส์,ทองคำลดลง
หุ้นดาวโจนส์ปิดลบ 69.55 จุด ข้อมูลภาคแรงงานฉุด ด้านราคาน้ำมันพุ่ง 1.26 ดอลลาร์ ขณะที่ทองคำลง 1.10 ดอลลาร์
11 ธ.ค. 2563

ดัชนีเฉลี่ยอุตสาหกรรมดาวโจนส์ปิดที่ 29,999.26 จุด ลดลง 69.55 จุด หรือ -0.23% และดัชนี เอสแอนด์พี 500 ปิดที่ 3,668.10 จุด ลดลง 4.72 จุด หรือ -0.13% ขณะที่ดัชนี แนสแดค ปิดที่ 12,405.81 จุด เพิ่มขึ้น 66.86 จุด หรือ +0.54%
ดัชนีดาวโจนส์ตลาดหุ้นนิวยอร์กปิดลบเมื่อวันที่10 ธ.ค.นักลงทุนวิตกกับตลาดแรงงานที่ชะลอตัวของสหรัฐ หลังกระทรวงแรงงานสหรัฐฯเปิดเผยตัวเลขผู้ยื่นขอสวัสดิการว่างงานเพิ่มขึ้นในสัปดาห์ที่ผ่านมา มากกว่าที่นักวิเคราะห์คาดการณ์
สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนมกราคม เพิ่มขึ้น 1.26 ดอลลาร์ ปิดที่ 46.78 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนกุมภาพันธ์ เพิ่มขึ้น 1.39 ดอลลาร์ ปิดที่ 50.25 ดอลลาร์ต่อบาร์เรล
ราคาทองคำตลาดโคเม็กซ์งวดส่งมอบเดือนกุมภาพันธ์ ลดลง 1.10 ดอลลาร์ ปิดที่ 1,837.40 ดอลลาร์ต่อออนซ์